
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 606 

6 Ιουνίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγκαστική απαλλοτρίωση ακινήτων για τη βελτίωση 
κατά τμήματα της Εθνικής Οδού Τρίπολης - Σπάρ¬ 
της στο τμήμα Σελλασία - Γέφυρα Κελεφίνας χ.θ. 0- 
200 έως χ.θ. 9+278 στην περιοχή των Δήμων Οι- 
νούντος (Κοινοτικό Διαμέρισμα Σελλασίας και Βου- 


τιάνων) και Σπάρτης (κοινοτικό Διαμέρισμα 

Κλαδά), στο νομό Λακωνίας. 1 

Βεβαίωση της αυτοδίκαιης άρσης της αναγκαστικής 
απαλλοτρίωσης που κηρύχθηκε με την 1025296/ 
1445/ 0010 (ΦΕΚ 202/27.3.1998 τ.Δ') κοινή υπουρ¬ 
γική απόφαση. 2 


1) Χαρακτηρισμός των κάτωθι νέων οδικών τμημάτων: 

α) «Σχηματάρι-Χαλκίδα», μήκους περίπου ΙΟχλμ., 
από το τέλος του Ανισόπεδου Ημικόμβου Σχηματα- 
ρίου με τον οδικό άξονα ΠΑΘΕ μέχρι την Υψηλή Γ έ¬ 
φυρα Χαλκίδας. 

β) «Παράκαμψη Χαλκίδας», μήκους περίπου 20χλμ., 
από την Υψηλή Γέφυρα Χαλκίδας μέχρι το σημείο 
συνάντησης με την υφιστάμενη Εθνική Οδό (77) 
του Δευτερεύοντος Δικτύου «Χαλκίδα - Νέα Αρτά- 
κη - Ψαχνά - (μέσω παράκαμψης) - Ιστιαία - Αιδη¬ 
ψός - Λουτρά Αιδηψού» δια του προβλεπόμενου 
Ανισόπεδου Κόμβου Ψαχνών. 

γ) «Κακιά Σκάλα-Δυτική Είσοδος Αλιβερίου-Λέπουρα» 
(Παράκαμψη Αλιβερίου), μήκους περίπου 21 χλμ., 
από την περιοχή της Κακιάς Σκάλας με παράκαμψη 
Αλιβερίου, Βέλους και Λεπούρων μέχρι το σημείο 
συνάντησης με την υφιστάμενη Εθνική Οδό (44) 
του Δευτερεύοντος Δικτύου «Χαλκίδα - Αλιβέρι - 
Λέπουρα» μετά τον οικισμό Λεπούρων ως τμημά¬ 
των του Δευτερεύοντος Εθνικού Οδικού Δικτύου. 

2) Χαρακτηρισμός του νέου οδικού τμήματος «Σχημα¬ 
τάρι - Χαλκίδα» ως αυτοκινητοδρόμου. 

3) Εφαρμογή του άρθρου 3 του π.δ. 209/1998: 

α) για την εγκεκριμένη Οριστική Μελέτη Οδοποιίας 
της Παράκαμψης Χαλκίδας. (Εγκριτική Απόφαση 
ΔΜΕΟ/α/0/192/4.2.2005 του ΥΠΕΧΩΔΕ/ΓΓΔΕ/ 
ΔΜΕΟ (α)). 


β) για την εγκεκριμένη Προμελέτη Οδοποιίας της Παρά¬ 
καμψης Αλιβερίου (Εγκριτική Απόφαση ΔΜΕΟ/α/0/ 

1827/19.11.2004του ΥΠΕΧΩΔΕ/ΓΓΔΕ/ΔΜΕΟ (α)). 

4) Ανανέωση εφαρμογής του άρθρου 3 του 
π.δ.209/1998 για την εγκεκριμένη Οριστική Μελέ¬ 
τη Οδοποιίας της οδού Σχηματαρίου-Χαλκίδας. 
(Εγκριτική Απόφαση ΔΜΕΟ/α/π.ε/2611/30.11.2000 

του ΥΠΕΧΩΔΕ/ΓΓΔΕ/ΔΜΕΟ(α)). 3 

Έγκριση μεταφοράς συντελεστή δόμησης και χορήγη¬ 
σης τίτλου δικαιώματος μεταφοράς συντελεστή δό¬ 
μησης από βαρυνόμενο ακίνητο που βρίσκεται 
εντός του εγκεκριμένου ρυμοτομικού σχεδίου του 
Δήμου Αθηναίων (ν. Αττικής) στην οδό Μεθώνης πε¬ 
ριοχή Εξαρχείωναρ. 32,0.Τ. 17/1971 και στο οποίο 
υπάρχει κτίριο χαρακτηρισμένο ως διατηρητέο 4 


ΑΠΟΦΑΣΕΙ Σ 

Αριθ. 1046299/3330/0010 (1) 

Αναγκαστική απαλλοτρίωση ακινήτων για τη βελτίωση κα¬ 
τά τμήματα της Εθνικής Οδού Τρίπολης - Σπάρτης στο 
τμήμα Σελλασία - Γ έφυρα Κελεφίνας χ.θ. 0-200 έως χ.θ. 
9+278 στην περιοχή των Δήμων Οινούντος (Κοινοτικό 
Διαμέρισμα Σελλασίας και Βουτιάνων) και Σπάρτης 
(κοινοτικό Διαμέρισμα Κλαδά), στο νομό Λακωνίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν.2882/2001 (ΦΕΚ17/6.2.2001 τ.Δ') 
«Κώδικας Αναγκαστικών Απαλλοτριώσεων Ακινήτων», 
όπως έχουν τροποποιηθεί και ισχύουν. 

2. Τις διατάξεις του άρθρου 23 του από 25 Νοεμβρίου 
1929 διατάγματος «περί κωδικοποιήσεως των περί κατα¬ 
σκευής και συντηρήσεως οδών κειμένων διατάξεων». 

3. Τις διατάξεις του άρθρου 1 του ν.653/1977 «περί 
υποχρεώσεως των παρόδιων ιδιοκτητών δια την διάνοιξη 
Εθνικών οδών κ.λ.π.», όπως συμπληρώθηκαν με τις παρ. 9 
και 10 του άρθρου 62 του ν.947/1979 και την παρ. 4 του 

άρθρου 9 του ν.960/1979, για την εκτέλεση των οποίων 
εκδόθηκε το π.δ.929/1979 καθώς και τις διατάξεις της 
παρ. 14 του άρθρου 4 του κεφ. Β'του ν.2052/1992. 

4. Την από 9.9.2003 ορθή επανάληψη της Δ12/36708/ 
7.8.2003 απόφασης του Υπουργού Περιβάλλοντος, Χω¬ 
ροταξίας και Δημοσίων Έργων «περί εφαρμογής άρθρου 
1 του ν.653/1977 «περί υποχρεώσεως των παρόδιων ιδιο¬ 
κτητών για την διάνοιξιν εθνικών οδών». 

5. Την Α.Π. 82247/29.3.1996 κ.υ.α. σχετικά με την έγκρι¬ 
ση των περιβαλλοντικών όρων. 

6. Την υπ’ αριθμ. 5442/7.4.2005 βεβαίωση κάλυψης δα¬ 
πάνης της Δ/νσης Σχεδιασμού & Ανάπτυξης της Γενικής 
Διεύθυνσης Περιφέρειας Πελοποννήσου. 

7. Την Δ12α/ΦΛΚΝ1/οικ/30895/11.2.2005 βεβαίωση κά¬ 
λυψης δαπάνης. 

8. ΤΟ/Δ12/ΦΛΚΝ1/0/30894/11.2.2005 έγγραφο του 
Υ.ΠΕ.ΧΩ.Δ.Ε. μετά των συνημμένων του από τα οποία 
προκύπτει ότι έχουν τηρηθεί και οι προϋποθέσεις του άρ¬ 
θρου 3 του ν.2882/2001. 

9. Την υπ’ αριθμ. 4881/19.5.2004 (ΦΕΚ 754/19.5.2004 
τ.Β') κοινή απόφαση του Πρωθυπουργού και του Υπουρ¬ 
γού ΠΕΧΩΔΕ, σχετικά με ανάθεση αρμοδιοτήτων στους 
Υφυπουργούς. 

10. Την 14650/ΔΙΟΕ 85/17.3.2004 (ΦΕΚ 519/17.3.2004 
τ.Β') κοινή απόφαση του Πρωθυπουργού και του Υπουρ¬ 
γού Οικονομίας και Οικονομικών, σχετικά με ανάθεση αρ¬ 
μοδιοτήτων στους Υφυπουργούς, αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για τη βελτίωση 
κατά τμήματα της Εθνικής Οδού Τρίπολης - Σπάρτης στο 
τμήμα Σελλασία - Γέφυρα Κελεφίνας χ.θ. 0-200 έως χ.θ. 
9+278 έκτασης συνολικού εμβαδού 530.123 μ2 που βρί¬ 
σκεται στην περιοχή των Δήμων Οινούντος (Κοινοτικό 
Διαμέρισμα Σελλασίας και Βουτιάνων) και Σπάρτης (κοι¬ 
νοτικό Διαμέρισμα Κλαδά), στο νομό Λακωνίας και εικονί- 
ζεται με κλίμακα 1:500 στα από 23.6.2003 και με αριθμούς 
σχεδίων 1, 2, 3....και 12 ακριβή αντίγραφα κτηματολογι- 
κών διαγραμμάτων και των αντίστοιχων κτηματολογικών 
πινάκων της Διεύθυνσης Δημοσίων Έργων Περιφέρειας 
Πελοποννήσου της Δ/νσης Μελετών Έργων Οδοποιίας 
της Γενικής Γραμματείας Δημοσίων Έργων του 
Υ.ΠΕ.ΧΩ.Δ.Ε. τα οποία έχει θεωρήσει για τη Διεύθυνσης 
Δ12του Υ.ΠΕ.ΧΩ.Δ.Ε. ο Κ. Δεσύπρης. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 

1) Πατσούρης Ιωάννης. 

2) Κανελλόπουλος Κωνσταντίνος. 

3) Δαμιανάκου Θεώνη κ.λ.π. 

Η απαλλοτρίωση κηρύσσεται υπέρ και με δαπάνη του 
Δημοσίου που θα αντιμετωπισθεί από τις πιστώσεις του 
προγράμματος Δημοσίων Επενδύσεων για έργα αρμο¬ 
διότητας Γενικής Γραμματείας Δημοσίων Έργων (αριθ¬ 
μός έργου 2003 ΕΠ02630054) της ΣΑΕΠ026/3 σε συν¬ 
δυασμό με τις διατάξεις του ν.653/1977 όπως ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μάίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΚΑΙ ΟΙΚΟΝΟΜΙΚΩΝ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΓΕΩΡΓΙΟΣΑΛΟΓΟΣΚΟΥΦΗΣ ΘΕΜ. ΞΑΝΘΟΠΟΥΛΟΣ 


Αριθ.1046300/3331/Δ0010 (2) 

Βεβαίωση της αυτοδίκαιης άρσης της αναγκαστικής α¬ 
παλλοτρίωσης που κηρύχθηκε με την 1025296/1445/ 
0010 (ΦΕΚ 202/27.3.1998 τ.Δ') κοινή υπουργική από¬ 
φαση. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των § 1 και 3 του άρθρου 11 του 
ν. 2882/2001 «Κώδικας Αναγκαστικών Απαλλοτριώσεων 
Ακινήτων». 

2. Την υπ’ αριθμ. 1025296/1445/0010/17.3.1998 (ΦΕΚ 
202/ 27.3.1998 τ.Δ') κοινή υπουργική απόφαση, σχετικά 
με την κήρυξη αναγκαστικής απαλλοτρίωσης για τη βελ¬ 
τίωση της Ε.Ο. Τρίπολης - Σπάρτης στα τμήματα α) Ηρώ- 
οντων 117- Σελλασία (χ.θ. 0 + 000 - χ.θ. 8 + 505) και β) Σελ¬ 
λασία- Γέφυρα Κελεφίνας (χ.θ. 0 + 000 - χ.θ. 9 + 235). 

3. Το Δ12/Φ/101 .ΛΚΝ1/ΟΙΚ/38121/30.11.2004 έγγραφο 
του ΥΠΕΧΩΔΕ με το οποίο ζητείται η έκδοση βεβαιωτικής 
πράξης άρσης της απαλλοτρίωσης. 

4. Το γεγονός ότι η απαλλοτρίωση αυτή δεν συντελέ- 
σθηκε εμπρόθεσμα. 

5. Την υπ’ αριθμ. 4881/19.5.2004 (ΦΕΚ. 754/19.5.2004) 
απόφαση του Πρωθυπουργού και του Υπουργού ΠΕΧΩ¬ 
ΔΕ για ανάθεση αρμοδιοτήτων στους Υφυπουργούς ΠΕ¬ 
ΧΩΔΕ. 

6. Την υπ’ αριθμ. 14650/ΔΙΘΕ85/17.3.2004 (ΦΕΚ. 519/ 
τ.Β') κοινή απόφαση του Πρωθυπουργού και του Υπουρ¬ 
γού Οικονομίας και Οικονομικών «Καθορισμός αρμοδιο¬ 
τήτων των Υφυπουργών Οικονομίας και Οικονομικών». 

Βεβαιώνουμε: 

Ότι η απαλλοτρίωση που κηρύχθηκε με την υπ’ αριθμ. 
1025296/1445/0010/17.3.1998 (ΦΕΚ.202/27.3.1898 τ.Δ') 
κοινή υπουργική απόφαση για τη βελτίωση της εθνικής 
οδού Τρίπολης-Σπάρτης στα τμήματα α) Ηρώοντων 117 
- Σελλασία (χ. θ. 0 + 000 - χ. θ. 8 + 505) και β) Σελλασία - Γέ- 
φυρα Κελεφίνας ( χ.θ. 0 + 000 - χ.θ. 9+235) αίρεται αυ¬ 
τοδίκαια ως προς ολόκληρη την έκταση συνολικού εμ¬ 
βαδού) 387.454 μ2 που βρίσκεται στο Νομό Λακωνίας 
και φαίνεται με κλίμακα 1:500 στα από 16.12.1993 καίμε 
αριθμούς σχεδίων 1,2,3, 4, 5, 6, και 7 κτηματολογικά 
διαγράμματα τα οποία έχει συντάξει ο I. Μαρούκης και 
στους αντίστοιχους από Νοεμβρίου 1993 (τεύχη Α' και 
Β') κτηματολογικούς πίνακες, τους οποίους έχουν συ- 
ντάξει οι Ν. Θεοδωρόπουλος και I. Αλαβάνος, όλα δετά 
στοιχεία εκδόθηκαν από την Διεύθυνση Μελετών Έργων 
Οδοποιίας του ΥΠΕΧΩΔΕ και θεωρήθηκαν από τον Διευ¬ 
θυντή της Διεύθυνσης Τοπογραφήσεων και Απαλλο¬ 
τριώσεων (Δ12) Κ. Δεσύπρη στις 14.1.1994 και 3.2.1994, 
γιατί δεν συντελέσθηκε εμπρόθεσμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μάίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΚΑΙ ΟΙΚΟΝΟΜΙΚΩΝ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Γ. ΑΛΟΓΟΣΚΟΥΦΗΣ Θ. ΞΑΝΘΟΠΟΥΛΟΣ 

Αριθ. ΔΜΕΟ/ε/361 (3) 

1) Χαρακτηρισμός των κάτωθι νέων οδικών τμημάτων: 
α) «Σχηματάρι-Χαλκίδα», μήκους περίπου ΙΟχλμ., α¬ 
πό το τέλος του Ανισόπεδου Ημικόμβου Σχηματαρίου 
με τον οδικό άξονα ΠΑΘΕ μέχρι την Υψηλή Γέφυρα 
Χαλκίδας. 

β) «Παράκαμψη Χαλκίδας», μήκους περίπου 20χλμ., από 
την Υψηλή Γέφυρα Χαλκίδας μέχρι το σημείο συνάντη¬ 
σης με την υφιστάμενη Εθνική Οδό (77) του Δευτερεύ- 
οντος Δικτύου «Χαλκίδα - Νέα Αρτάκη - Ψαχνά - (μέσω 
παράκαμψης) - Ιστιαία - Αιδηψός - Λουτρά Αιδηψού» δια 
του προβλεπόμενου Ανισόπεδου Κόμβου Ψαχνών. 

γ) «Κακιά Σκάλα-Δυτική Είσοδος Αλιβερίου - Λέπουρα» 
(Παράκαμψη Αλιβερίου), μήκους περίπου 21 χλμ., από 
την περιοχή της Κακιάς Σκάλας με παράκαμψη Αλιβε- 
ρίου, Βέλους και Λεπούρων μέχρι το σημείο συνάντη¬ 
σης με την υφιστάμενη Εθνική Οδό (44) του Δευτε- 
ρεύοντος Δικτύου «Χαλκίδα - Αλιβέρι - Λέπουρα» μετά 
τον οικισμό Λεπούρων ως τμημάτων του Δευτερεύο- 
ντος Εθνικού Οδικού Δικτύου. 

2) Χαρακτηρισμός του νέου οδικού τμήματος «Σχηματάρι 

- Χαλκίδα» ως αυτοκινητοδρόμου. 

3) Εφαρμογή του άρθρου 3 του π.δ. 209/1998: 

α) για την εγκεκριμένη Οριστική Μελέτη Οδοποιίας της Πα¬ 
ράκαμψης Χαλκίδας. (Εγκριτική Απόφαση ΔΜ ΕΟ/α/Ο/192/ 
4.2.2005 του ΥΠΕΧΩΔΕ/ΓΓΔΕ/ΔΜΕΟ (α)). 

β) για την εγκεκριμένη Προμελέτη Οδοποιίας της Παρά¬ 
καμψης Αλιβερίου (Εγκριτική Απόφαση ΔΜΕΟ/α/Ο/ 
1827/19.11.2004 του ΥΠΕΧΩΔΕ/ΓΓΔΕ/ΔΜΕΟ (α)). 

4) Ανανέωση εφαρμογής του άρθρου 3 του π.δ.209/1998 
για την εγκεκριμένη Οριστική Μελέτη Οδοποιίας της 
οδού Σχηματαρίου-Χαλκίδας. (Εγκριτική Απόφαση 
ΔΜΕΟ/α/π.ε/2611/30.11.2000 του ΥΠΕΧΩΔΕ/ΓΓΔΕ/ 
ΔΜΕΟ(α)). 

Ο ΥΠΟΥΡΓΟΣ 
ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το ν. 1558/1985 «Κυβέρνηση και Κυβερνητικά Όργα¬ 
να», όπως τροποποιήθηκε και ισχύει σήμερα. 

2. Τοπ.δ. 69/1988 «Οργανισμόςτης Γενικής Γραμματεί- 
ας Δημοσίων Έργων», όπως τροποποιήθηκε και ισχύει. 

3. Τον. 3155/1955 «Περί κατασκευής και συντηρήσεως 
Οδών». 

4. Το β.δ. της 9.8.1955 «Περί καθορισμού των Εθνικών 
Οδών κατά τις διατάξεις του ν. 3155/1955 και την 
Γ.25871/9.7.1963 Απόφαση του Υπουργού Δημοσίων Έρ¬ 
γων «Περί αριθμήσεως των Εθνικών Οδών». 

5. Το ν. 1418/1984 «Δημόσια Έργα και ρυθμίσεις συνα¬ 
φών θεμάτων» και ειδικότερα την παράγραφο 3 του άρ¬ 
θρου 25. 

6. Την Εγκύκλιο 18/1999 με αριθμ. πρωτ. ΔΜΕΟ/ε/0/ 
516/10.5.1999 «Περί χαρακτηρισμού οδών ως Εθνικών ή 
Επαρχιακών σύμφωνα με το άρθρο 25, παράγρ. 3 του 
ν. 1418/1984. 


7. Το β.δ. 465/1970 «Περί όρων και προϋποθέσεων ε- 
γκαταστάσεως και λειτουργίας αντλιών καυσίμων προ 
πρατηρίων κειμένων εκτός εγκεκριμένων σχεδίων πόλε¬ 
ων και κωμών η εκτός κατοικημένων εν γένει περιοχών και 
περί κυκλοφοριακής συνδέσεως εγκαταστάσεων μετά 
των οδών», όπως τροποποιήθηκε και ισχύει σήμερα. 

8. Το ν. 653/1977 «Περί υποχρεώσεως των παρόδιων 
ιδιοκτητών για την διάνοιξη Εθνικών Οδών κλπ» όπως τρο¬ 
ποποιήθηκε και συμπληρώθηκε μέχρι σήμερα και το 
ν.δ. 929/1979 «Περί εκτελέσεως του άρθρου 1 του 
ν. 653/1977. 

9. Την Απόφαση Δ16α/04/773/29.11.1990 «Περί εξαίρε¬ 
σης διοικητικών πράξεων ή εγγράφων από τον κανόνα 
των τριών υπογραφών». 

10. Την Απόφαση ΔΜΕΟ/ε/0/1308/15.12.1995 (ΦΕΚ 
30Β/19.1.1996) «Κατάταξη Εθνικών Οδών Περιφερειών 
Αττικής, Στερεάς Ελλάδας, Θεσσαλίας, Ηπείρου, Μακε¬ 
δονίας και Θράκης σε Βασικό (Πρωτεύον), Δευτερεύον 
και Τριτεύον Εθνικό Οδικό Δίκτυο». 

11. Τοπ.δ. 71/1993 (ΦΕΚ30Α/11.3.1993) «Καθορισμός 
αρμοδιοτήτων που διατηρούνται από τον Υπουργό και τις 
Περιφερειακές Υπηρεσίες της ΓΓΔΕ/ΥΠΕΧΩΔΕ». 

12. Το ν. 2503/1997 (ΦΕΚ 107Α/30.5.1977) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 

13. Το π.δ. 209/1998 «Λήψη μέτρων για την ασφάλεια 
της υπεραστικής συγκοινωνίας». 

14. Την Απόφαση με αριθμ. 4881/19.5.2004 του Πρωθυ¬ 
πουργού και του Υπουργού ΠΕΧΩΔΕ περί ανάθεσης αρ¬ 
μοδιοτήτων στους Υφυπουργούς ΠΕΧΩΔΕ (ΦΕΚ 754 
Β719.5.2004). 

15. Την ανάγκη διασαφήνισης του χαρακτηρισμού του 
Οδικού Δικτύου που αναφέρεται στο θέμα, για να εναρ¬ 
μονίζονται οι ανάλογες νομοθετικές διατάξεις. 

16. Την απόφαση ΒΜ1/0/4055/31.10.1983 του ΥΔΕ για 
τον «Καθορισμό των Έργων Οδοποιίας επίτων Εθνικών ο¬ 
δών ως Έργων Εθνικού Επιπέδου και αρμοδιοτήτων για 
την εποπτεία, έλεγχο, διοίκηση και έγκριση σχετικών με¬ 
λετών» όπως αυτή συμπληρώθηκε με την Απόφαση 
Δ1 α/0/1982/29.7.1988 Υπουργού ΠΕΧΩΔΕ. 

Αφού είδαμε: 

1) Την Απόφαση Προέγκρισης Χωροθέτησης των έρ¬ 
γων βελτίωσης της Εθνικής Οδού Σχηματαρίου - Χαλκί¬ 
δας που εκδόθηκε από το ΥΠΕΧΩΔΕ/Γενική Διεύθυνση 
Περιβάλλοντος/Διεύθυνση Χωροταξίας/Τμήμα Συστημά¬ 
των Τεχνικής Υποδομής και Δικτύων, με αριθμ. πρωτ. 
31969/6656/14.12.1998. 

2) Την Κοινή Υπουργική Απόφαση των Υπουργών ΠΕ¬ 
ΧΩΔΕ, Γεωργίας και Πολιτισμού με θέμα την «Έγκριση 
περιβαλλοντικών όρων για το έργο Μελέτη βελτίωσης ο¬ 
δού Σχηματαρίου - Χαλκίδας» που εκδόθηκε από το ΥΠΕ¬ 
ΧΩΔΕ/Γενική Διεύθυνση Περιβάλλοντος/Ειδική Υπηρε¬ 
σία Περιβάλλοντος/Τμήμα Α' με αριθμ. πρωτ. οικ. 106530/ 

15.3.2000. 

3) Την Απόφαση έγκρισης της Οριστικής Μελέτης Οδο¬ 
ποιίας της μελέτης βελτίωσης της οδού Σχηματαρίου- 
Χαλκίδας και εφαρμογής του άρθρου 3 του π.δ. 209/1998 
για την ίδια μελέτη, που εκδόθηκε από το ΥΠΕΧΩΔΕ/ 
ΓΓΔΕ/ΔΜΕΟ (α) με αριθμ. πρωτ. ΔΜΕΟ/α/πε/2611/ 

30.11.2000. 

4) Την Απόφαση Προέγκρισης Χωροθέτησης των έρ¬ 
γων της οδικής χάραξης «Παράκαμψη Χαλκίδας» που εκ- 

δόθηκε από το ΥΠΕΧΩΔΕ/Γενική Διεύθυνση Περιβάλλο- 
ντος/Διεύθυνση Χωροταξίας/Τμήμα Συστημάτων Τεχνι¬ 
κής Υποδομής και Δικτύων, με αριθμ. πρωτ. 862/69/ 
14.1.1999. 

5) Την Κοινή Υπουργική Απόφαση των Υπουργών ΠΕΧΩ- 
ΔΕ, Γεωργίας, Πολιτισμού και Εμπορικής Ναυτιλίας με θέ¬ 
μα την «Έγκριση περιβαλλοντικών όρων για το έργο “Παρά¬ 
καμψη Χαλκίδας» που εκδόθηκε από το ΥΠΕΧΩΔΕ/Γενική 
Διεύθυνση Περιβάλλοντος/Ειδική Υπηρεσία Περιβάλλο- 
ντος/Τμήμα Α' με αριθμ. πρωτ. οικ. 109014/ 27.9.2001. 

6) Την Απόφαση έγκρισης της Οριστικής Μελέτης Οδο¬ 
ποιίας και κόμβων στο τμήμα Νέα Λάμψακος-Ψαχνά της 
μελέτης «Συμπληρωματικές μελέτες και έρευνες για Υ¬ 
ψηλή Γέφυρα και Παράκαμψη Χαλκίδας» που εκδόθηκε α¬ 
πό το ΥΠΕΧΩΔΕ/ΓΓΔΕ/ΔΜΕΟ (α) με αριθμ. πρωτ. ΔΜΕΟ/ 
α/0/192/4.2.2005. 

7) Την Απόφαση Προέγκρισης Χωροθέτησης τμημάτων 
του οδικού άξονα «Χαλκίδα - Λέπουρα-Κύμη» Νομού Εύ¬ 
βοιας που εκδόθηκε από το ΥΠΕΧΩΔΕ/Γενική Διεύθυνση 
Περιβάλλοντος/Ειδική Υπηρεσία Περιβάλλοντος/Τμήμα 
Α' με αριθμ. πρωτ. ΟΙΚ./81077/11.2.2002. 

8) Την Κοινή Υπουργική Απόφαση των Υπουργών ΠΕ- 
ΧΩΔΕ, Γεωργίας και Πολιτισμού με θέμα την «Έγκριση 
περιβαλλοντικών όρων για το έργο Βελτίωση του οδικού 
άξονα Χαλκίδας-Λεπούρων- Κύμης, Τμήμα Κακιά Σκάλα- 
Δυτική Είσοδος Αλιβερίου- Λέπουρα» που εκδόθηκε από 
το ΥΠΕΧΩΔΕ/Γενική Διεύθυνση Περιβάλλοντος/Ειδική 
Υπηρεσία Περιβάλλοντος/Τμήμα Α' με αριθμ. πρωτ. 
122625/5.3.2004. 

9) Την Απόφαση έγκρισης της Προμελέτης Οδοποιίας 
και της Μορφής και Θέσηςτων Κόμβωντης Παράκαμψης 
Αλιβερίου, της μελέτης «Συμπληρωματικές Μελέτες του 
οδικού άξονα Χαλκίδας- Λεπούρων - Κύμης», που εκδό¬ 
θηκε από το ΥΠ ΕΧΩΔΕ/ΓΓΔΕ/ΔΜ ΕΟ (α) με αριθμ. πρωτ. 
ΔΜΕΟ/α/0/1827/19.11.2004. 

10) Το έγγραφο με αριθμ.πρωτ. 1724/29.3.2005 της Δι¬ 
εύθυνσης Δημοσίων Έργων Περιφέρειας Στερεός Ελλά¬ 
δος, δια του οποίου ζητείται ο χαρακτηρισμός των εν θέ- 
ματι οδικών τμημάτων ως Εθνικών Οδών και η εφαρμογή 
του άρθρου 3 του π.δ.209/1998 για την εγκεκριμένη μελέ¬ 
τη οδοποιίας ενός εκάστου εξ αυτών. 

11) Το ν. 2696/1999 (ΦΕΚ 57Α/23.5.1999) «Κύρωση του 
Κώδικα Οδικής Κυκλοφορίας». 

12) Το ν. 1785/1988 (ΦΕΚ 124Α/8.6.1988) «Κύρωση Ευ¬ 
ρωπαϊκής Συμφωνίας για τις Κύριες Διεθνείς Οδικές Αρ¬ 
τηρίες (Α.Ο.Η), μετά των Παραρτημάτων Ι,ΙΙ και III». 

13) Την Διεθνή πρακτική αρίθμησης και κωδικοποίησης 
των αυτοκινητοδρόμων. 

Και επειδή 

1) Τα υπόψη οδικά τμήματα δεν είναι χαρακτηρισμένα, 
έχουν όμως τα γεωμετρικά χαρακτηριστικά Εθνικής Ο¬ 
δού και αποτελούν νέους άξονες με τις ακόλουθες ιδιό¬ 
τητες: 

α) Σχηματάρι - Χαλκίδα : αποτελεί βελτιωμένη παραλ¬ 
λαγή της υφισταμένης Εθνικής Οδού Σχηματαρίου- Βα- 
θέος - Χαλκίδας. 

Η υλοποίησή του προβλέπεται με προδιαγραφές αυτο¬ 
κινητόδρομου, με δύο λωρίδες κυκλοφορίας ανά κατεύ¬ 
θυνση πλάτους 3,75 πι εκάστη, μεσαία διαχωριστική νη¬ 
σίδα πλάτους 4 πι, λωρίδες έκτακτης ανάγκης πλάτους 
2,30 πι και ερείσματα πλάτους 1,50 πι. 


Η λειτουργική του σημασία είναι μεγάλη καθόσον συν¬ 
δέει τον αυτ/δρομο ΠΑΘΕ με τη Νέα Γ έφυρα Χαλκίδας α¬ 
ναλαμβάνοντας πλέον τον κυκλοφοριακό φόρτο μεταξύ 
των δύο κατευθύνσεων και ανακουφίζοντας συγχρόνως 
τον ιδιαίτερα βεβαρυμένο υφιστάμενο δρόμο αλλά και 
την ευρύτερη περιοχή με το δίκτυο αποκατάστασης της 
τοπικής κυκλοφορίας. Επιπλέον θα συμβάλειτο πλείστον 
στην αναβάθμιση του επιπέδου οδικής ασφάλειας με την 
άνετη και απρόσκοπτη διεξαγωγή των μετακινήσεων. 

β) Παράκαμψη Χαλκίδας: συνδέει την υφιστάμενη Εθνι¬ 
κή Οδό (44) Χαλκίδας - Νέας Λαμψάκου- Αλιβερίου δια 
του Ανισόπεδου Κόμβου Νέας Λαμψάκου με την υφιστά¬ 
μενη Εθνική Οδό (77) Χαλκίδας - Νέας Αρτάκη - Ψαχνών 
δια του Ανισόπεδου Κόμβου Ψαχνών παραλλάσσοντας 
την δεύτερη που περνά μέσα από την πόλη της Χαλκίδας 
και οδεύει παραλιακώς. Η υλοποίησή της προβλέπεται με 
πλάτος οδοστρώματος ΙΙιτι εκτός του τμήματος «Νέα 
Λάμψακος - Βαθροβούνι» που έχει πλάτος 1 Ογπ ενώ υ¬ 
πάρχει σχεδιασμός για μελλοντικό πλάτος οδοστρώμα¬ 
τος 24πι μέχρι τον Ανισόπεδο Κόμβο Βατώντα. Η κατα¬ 
σκευή της είναι μείζονος σημασίας για την ευρύτερη πε¬ 
ριοχή της Χαλκίδας διότι διευκολύνει την υπερτοπική 
κυκλοφορία αναλαμβάνοντας το κύριο βάρος αυτής με 
την παράκαμψη των πολεοδομικών ιστών της Χαλκίδας, 
Νέας Λαμψάκου, Νέας Αρτάκη, Ψαχνών και άλλων μικρό¬ 
τερων οικισμών. Παρέχει δε γενικώς άνετες και ασφαλείς 
συνθήκες στις οδικές μετακινήσεις. 

γ) Κακιά Σκάλα - Δυτική Είσοδος Αλιβερίου - Λέπουρα : 
αποτελεί βελτιωμένη παραλλαγή της υφισταμένης Εθνικής 
Οδού (44) Χαλκίδας - Νέας Λαμψάκου - Αλιβερίου- Λεπού¬ 
ρων στο τμήμα της από Κακιά Σκάλα μέχρι έξοδο Λεπού¬ 
ρων. θα κατασκευασθεί σε όλο της το μήκος με πλάτος 
οδοστρώματος 11 γπ. Προβλέπεται ο σχεδιασμός ικανού 
αριθμού ισόπεδων κόμβων για τις κατά τόπους συνδέσεις 
της νέας οδού με την υφιστάμενη και τους πέριξ οικισμούς. 
Σκοπός του συγκεκριμένου έργου είναι να διοχετευθεί η 
κυκλοφορία των οχημάτων που κινούνται στη γραμμή 
«Χαλκίδα- Αλιβέρι- Λέπουρα - Κύμη» στο νέο άξονα που πα¬ 
ρουσιάζει βελτιωμένα τεχνικά στοιχεία, ενώ παρακάμπτει 
παράλληλα τα αστικά κέντρα των οικισμών εκ των οποίων 
διέρχεται. Τοιουτοτρόπως αντιμετωπίζονται επαρκώς τα 
προβλήματα που δημιουργεί ο έντονος κυκλοφοριακός 
φόρτος- ιδιαίτερα τους θερινούς μήνες με την αυξημένη 
τουριστική κίνηση - στην παραπάνω διαδρομή. 

2) α) Το οδικό τμήμα «Σχηματάρι - Χαλκίδα» βρίσκεται 
στο στάδιο της δημοπράτησης. 

β) Για το οδικό τμήμα «Παράκαμψη Χαλκίδας» έχει 
εγκριθεί η Οριστική Μελέτη Οδοποιίας και ήδη εκπονού¬ 
νται από την Περιφέρεια οι Μελέτες των Τεχνικών Έρ¬ 
γων. 

γ) Γ ια το οδικό τμήμα «Κακιά Σκάλα - Δυτική Είσοδος 
Αλιβερίου- Λέπουρα» έχει εγκριθεί η Προμελέτη Οδοποι¬ 
ίας και ήδη εκπονείται η Οριστική Μελέτη. 

3) Διευθετούνται οι αρμοδιότητες διαχείρισης, συντή¬ 
ρησης και λειτουργίας των εν λόγω οδικών αξόνων. 

4) Σύμφωνα με την παράγραφο 3 του άρθρου 25 του 
Νόμου 1418/1984 επιτρέπεται σε περίπτωση αμφιβολίας 
σχετικά με τον χαρακτηρισμό τμημάτων οδών ως Εθνικών 
ή Επαρχιακών λόγω παραλλαγών ή χρησιμοποίησής τους 
ως κλάδων κυκλοφοριακών κόμβων ή για άλλους ανάλο¬ 
γους λόγους ο καθορισμός να γίνεται με απόφαση του 

- τότε - Υπουργού Δημοσίων Έργων (και νυν Υπουργού 
ΠΕΧΩΔΕ) που δημοσιεύεται στην Εφημερίδα της Κυβερ- 
νήσεως. 

5) Για την εφαρμογή των διατάξεων του Κώδικα Οδικής 
Κυκλοφορίας προβλέπεται για τους αυτοκινητοδρόμους 
και τις οδούς ταχείας κυκλοφορίας, πέραν των απαιτου- 
μένων γεωμετρικών και λειτουργικών στοιχείων που πρέ¬ 
πει να πληρούν, η έκδοση σχετικής απόφασης χαρακτη¬ 
ρισμού από τον Υπουργό ΠΕΧΩΔΕ. 

6) Πρέπει να προστατευθεί η ζώνη διέλευσης των ως ά¬ 
νω οδικών χαράξεων βάσει του π.δ.209/1998, άρθρο 3: 

α) με απαγόρευση της έκδοσης οικοδομικών αδειών για 
ανέγερση κτισμάτων και εκτέλεση οικοδομικών εργασιών 
μέσα σ’ αυτή. 

β) με τήρηση των ελάχιστων αποστάσεων Οικοδομικών 
Γραμμών όπως καθορίζονται στο άρθρο 2 του π.δ.209/1998. 

7) Έχει ήδη γίνει εφαρμογή του άρθρου 3 του 
π.δ.209/1998, για πρώτη φορά, για την οδό Σχηματαρίου - 
Χαλκίδας, βάσει της Υπουργικής Απόφασης ΔΜΕΟ/α/ 
πε/2611/30.11.2000. 

8) Σύμφωνα με τις παραγράφους 2 και 3 του άρθρου 3 
τουπ.δ.209/1998 παρέχεται η δ υ νατότητα ανανέωσης για 
μία και μόνο φορά του προγραμματιζόμενου χρόνου υλο¬ 
ποίησης του έργου με την έκδοση σχετικής απόφασης ό¬ 
που δεσμεύεται εκ νέου η ζώνη διέλευσης της οδού για 
μία ακόμα τετραετία, αποφασίζουμε: 

1) Εγκρίνουμε να ενταχθούν στο Εθνικό Οδικό Δίκτυο 
της χώρας τα παρακάτω νέα τμήματα: 

α) «Σχηματάρι-Χαλκίδα», μήκους περίπου ΙΟχλμ., από 
το τέλος του Ανισόπεδου Ημικόμβου Σχηματαρίου με τον 
οδικό άξονα ΠΑΘΕ μέχρι την Υψηλή Γέφυρα Χαλκίδας. Η 
οδός αυτή αποτελεί βελτιωμένη παραλλαγή της υφιστα- 
μένης Εθνικής Οδού Σχηματαρίου - Βαθέος - Χαλκίδας 
και κατατάσσεται στο Δευτερεύον Εθνικό Οδικό Δίκτυο ό¬ 
που ανήκει και ο παραλλασσόμενος δρόμος. 

β) «Παράκαμψη Χαλκίδας», μήκους περίπου 20 χλμ., από 
την Υψηλή Γέφυρα Χαλκίδας μέχρι τη διασταύρωση με την 
υφιστάμενη Εθνική Οδό (77) «Χαλκίδα - Νέα Αρτάκη - Ψαχνά 
(μέσω παράκαμψης) - Ιστιαία - Αιδηψός - Λουτρά Αιδηψού» 
δια του προβλεπόμενου Ανισόπεδου Κόμβου Ψαχνών. 

Η οδός αυτή αποτελεί συνδετήριο δρόμο μεταξύ των Ε¬ 
θνικών Οδώντου Δευτερεύοντος Δικτύου (77) ως άνω και 
(44) «Θήβα - Χαλκίδα - Νέα Λάμψακος (μέσω παράκαμ¬ 
ψης) - Αλιβέρι- Λέπουρα» και βελτιωμένη παραλλαγή της 
πρώτης με παράκαμψη των αστικών κέντρων, κατατάσ¬ 
σεται δε ομοίως στο Δευτερεύον Εθνικό Οδικό Δίκτυο με 
αρίθμηση (77 α). 

γ) «Κακιά Σκάλα-Δυτική Είσοδος Αλιβερίου - Λέπουρα», 
(Παράκαμψη Αλιβερίου), μήκους περίπου 21 χλμ., από 
την περιοχή της Κακιάς Σκάλας με παράκαμψη Αλιβερίου, 
Βέλους και Λεπούρων μέχριτο σημείο συνάντησης με την 
υφιστάμενη Εθνική Οδό (44) μετά τον οικισμό Λεπούρων. 

Η οδός αυτή αποτελεί βελτιωμένη παραλλαγή της Εθνι¬ 
κής Οδού (44) στο τμήμα της από Κακιά Σκάλα μέχρι έξο¬ 
δο Λεπούρων και κατατάσσεται στο Δευτερεύον Εθνικό 
Οδικό Δίκτυο με αρίθμηση (44 α) όπου ανήκει και η υλο¬ 
ποιημένη αρχική χάραξη. 

2) Εγκρίνουμε το χαρακτηρισμό του νέου οδικού τμήμα¬ 
τος «Σχηματάρι - Χαλκίδα» ως Αυτοκινητοδρόμου, σύμφω¬ 
να με τις διατάξεις του Κώδικα Οδικής Κυκλοφορίας (Νό¬ 
μος 2696/1999, ΦΕΚ57Α/23.5.1999) με αριθμό Α11. 


3) Απαγορεύουμε την έκδοση οικοδομικών αδειών για 
ανέγερση κτισμάτων και εκτέλεση οικοδομικών εργασιών 
στη ζώνη διέλευσης της οδού, με προγραμματιζόμενο 
χρόνο υλοποίησης του έργου όχι πέραν της τετραετίας, 
δυνάμενο να ανανεωθεί μία φορά μόνο, όπως καθορίζει 
το άρθρο 3 του π.δ.209/1998: 

α) για την εγκεκριμένη Οριστική Μελέτη Οδοποιίας της 
Παράκαμψης Χαλκίδας 

(Εγκριτική Απόφαση ΥΠΕΧΩΔΕ/ΓΓΔΕ/ΔΜΕΟ/α/Ο/ 
192/4.2.2005). 

β) για την εγκεκριμένη Προμελέτη Οδοποιίας της Πα¬ 
ράκαμψης Αλιβερίου. (Εγκριτική Απόφαση ΥΠΕΧΩΔΕ/ 
ΓΓ ΔΕ/ΔΜΕΟ/α/Ο/1827/19.11.2004). 

4) Ανανεώνουμε για μία και μόνο φορά τον προγραμ- 
ματιζόμενο χρόνο υλοποίησης του έργου όχι πέραν της 
τετραετίας και απαγορεύουμε την έκδοση οικοδομικών 
αδειών για ανέγερση κτισμάτων και εκτέλεση οικοδομι¬ 
κών εργασιών στη ζώνη διέλευσης της οδού, όπως καθο¬ 
ρίζει το άρθρο 3 του π.δ.209/1998, για την εγκεκριμένη 
Οριστική Μελέτη Οδοποιίας της οδού Σχηματαρίου - Χαλ¬ 
κίδας. 

(Εγκριτική Απόφαση ΥΠΕΧΩΔΕ/ΓΓΔΕ/ΔΜΕΟ/α/π.ε/ 
2611/30.11.2000). 

Η απόφαση αυτή, από τις διατάξεις της οποίας δεν προ- 
καλείται δαπάνη σε βάρος του Κρατικού Προϋπολογι¬ 
σμού, να δημοσιευθεί στην Εφημερίδα της Κυβερνήσεως. 

Αθήνα, 24 Μάίου 2005 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθ. 17412 (4) 

Έγκριση μεταφοράς συντελεστή δόμησης και χορήγη¬ 
σης τίτλου δικαιώματος μεταφοράς συντελεστή δό¬ 
μησης από βαρυνόμενο ακίνητο που βρίσκεται εντός 
του εγκεκριμένου ρυμοτομικού σχεδίου του Δήμου 
Αθηναίων (ν. Αττικής) στην οδό Μεθώνης περιοχή 
Εξαρχείων αρ. 32, Ο.Τ. 17/1971 και στο οποίο υπάρχει 
κτίριο χαρακτηρισμένο ως διατηρητέο. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1) Το ν.3044/2002 «Μεταφορά συντελεστή δόμησης και 
ρυθμίσεις άλλων θεμάτων αρμοδιότητας Υπουργείου Πε¬ 
ριβάλλοντος Χωροταξίας και Δημοσίων Έργων». (Φ.Ε.Κ. 
ΑΊ97) ως ισχύει. 

2) Τις διατάξεις του άρθρου 29Α του ν. 1558/1985 
«Κυβέρνηση και Κυβερνητικά όργανα» (Φ.Ε.Κ. Α' 137), 
που προστέθηκε με το άρθρο 27 του ν. 2081/1992 (Φ.Ε.Κ. 
Α' 154) και τροποποιήθηκε μετηνπαρ. 2α του άρθρου 1 
του ν. 2469/1997 (Φ.Ε.Κ. Α'38). 

3) Τη με αριθμό 4881/19.5.2004 απόφαση του Πρωθυ¬ 
πουργού και Υπουργού ΠΕ.ΧΩ.Δ.Ε. «Ανάθεση αρμοδιο¬ 
τήτων του Υπουργού Περιβάλλοντος Χωροταξίας και Δη¬ 
μοσίων Έργων στους Υφυπουργούς Περιβάλλοντος Χω¬ 
ροταξίας και Δημοσίων Έργων» (Φ.Ε.Κ. Β' 754). 

4) Τη με αριθμό 8387/19.2.2004 κοινή Υπουργική από¬ 
φαση υπουργών Δικαιοσύνης και Περιβάλλοντος, Χώρο- 

ταξίας και Δημοσίων Έργων «Διαδικασία έγκρισης χορή¬ 
γησης τίτλου δικαιώματος Μεταφοράς Συντελεστή Δό¬ 
μησης» (Φ.Ε.Κ.ΔΊ 62). 

5) Τη με αριθμό 63939/4705 Απόφαση Υπουργού ΠΕ- 
ΧΩΔΕ χαρακτηρισμού ως διατηρητέου του κτιρίου. 
(Φ.Ε.Κ. 628/Δ/19.10.1989). 

6) Την από 22.4.2004 (αρ. πρωτ. 16684) αίτηση της Φι- 
λίπ Ιλεάνας - Σελίνας του βαρυνομένου ακινήτου και δι¬ 
καιούχου της Μεταφοράς Συντελεστή Δόμησης. 

7) Την από Μαΐου 2004 τεχνική μελέτη για το βαρυνόμε- 
νο ακίνητο των Μηχανικών Νικ. Βαλάτσου και Αγλαΐας 
Σκούρα. 

8) Την από 29.3.2004 έκθεση ελέγχου τίτλων κυριότη¬ 
τας για το βαρυνόμενο ακίνητο του Δικηγόρου Αθηνών 
Χρήστου Σπηλ. Βανικιώτη. 

9) Τη με αριθμό 832/19.4.2004 πράξη συναίνεσης της 
Ιλεάνας - Σελίνας Φιλίπ του Κωνσταντίνου - Ωρέλ και της 
Ευφημίας, ενώπιον της Συμβολαιογράφου Αθηνών Γεωρ- 
γίας Ν. Σπυρίδωνος. 

10) Τη με αριθμ. 2798/2004 έκθεση επίδοσης του Δικα¬ 
στικού Επιμελητή στο Πρωτοδικείο Αθηνών Γεωργίου 
Δίον. Τ σάβλη προς την Τ ράπεζα «Ε.Ε.Ο.ΕΙΙΒΟΒΑΝΚ-ΕΒ- 
ΟΑ3ΙΑ3 Α.Ε.» υπέρ της οποίας έχουν εγγράφει 2 προση¬ 
μειώσεις υποθήκης επί του βαρυνομένου ακινήτου, σε 
συνδυασμό με το από 15.11.2004 έγγραφο της αυτής 
Τράπεζας (αριθμ. πρωτ. ΥΠΕΧΩΔΕ 47669/17.11.2004). 

11) Το με αριθμ. πρωτ. 11738/16.3.2004 έγγραφο της 
Δ.Π.Σ./Τμήμαπαρ. οικ. του Υπουργείου ΠΕΧΩΔΕ σύμφω¬ 
να με το οποίο η απόφαση χαρακτηρισμού δεν έχει ανα¬ 
κληθεί και δεν έχει εκδοθεί συμπληρωματική απόφαση 
για ειδική ρύθμιση. 

12) Τη με αριθμό 237/2004 πράξη του Κεντρικού Συμ¬ 
βουλίου Χωροταξίας, Οικισμού και Περιβάλλοντος με ο¬ 
μόφωνα θετική γνωμοδότηση, αποφασίζουμε; 

Άρθρο 1 

1. Εγκρίνεται η μεταφορά συντελεστή δόμησης από βα¬ 
ρυνόμενο ακίνητο που βρίσκεται εντός του εγκεκριμένου 
ρυμοτομικού σχεδίου του Δήμου Αθηναίων (Ν. Αττικής ) 
στην οδό Μεθώνης αρ. 32, Ο.Τ. 17/71 και στο οποίο 
υπάρχει κτίριο χαρακτηρισμένο ως διατηρητέο με την υπ’ 
αριθμ. 63939/4705 απόφαση Υπουργού ΠΕΧΩΔΕ (Φ.Ε.Κ. 
628/Δ79.10.1989), όπως το βαρυνόμενο αυτό ακίνητο 
φαίνεται περικλεισμένο με τα στοιχεία Α, Β, Γ, Δ, Α στο 


σχετικό πρωτότυπο διάγραμμα σε κλίμακα 1: 200 που θε¬ 
ωρήθηκε από τον Προϊστάμενο της Διεύθυνσης Τοπο- 
γραφικών Εφαρμογών με την υπ’ αριθ. 17412/2005 πράξη 
του και του οποίου αντίτυπο σε φωτοσμίκρυνση δημοσι¬ 
εύεται με την παρούσα απόφαση. 

2. Τα ειδικότερα στοιχεία του βαρυνομένου ακινήτου 
και της μεταφοράς συντελεστή δόμησης είναι: 

α. Θέση οικοπέδου: Περιφέρεια Αττικής, Νομός Αττι¬ 
κής, Δήμος Αθηναίων, Οδός Μεθώνης αρ. 32, Ο.Τ. 
17/1971. 

β. Εμβαδόν οικοπέδου: 157,10 τ.μ. 

γ. Οι όροι δόμησης της περιοχής που βρίσκεται το βα¬ 
ρυνόμενο ακίνητο σύμφωνα με το από 15.3.2004 θεωρη¬ 
μένο Τοπογραφικό Διάγραμμα από τη Δ/νση Πολεοδο¬ 
μίας του Δ. Αθηναίων είναι: 

I. Ισχύων συντελεστής δόμησης: 2,4 

II. Ποσοστό επιτρεπόμενης κάλυψης: 70% 

δ. Συνολικά καλυπτόμενη επιφάνεια (υπάρχουσα κάλυ¬ 
ψη): 141,65 τ.μ. 

ε. Σύνολο δομημένων επιφανειών (υπάρχουσα δόμη¬ 
ση): 263,38 τ.μ. 

στ. Μη προσμετρούμενα στο συντελεστή δόμησης τμή¬ 
ματα προοριζόμενα αποκλειστικά για βοηθητική χρήση: 0. 

ζ. Μεταφερόμενη δομήσιμη επιφάνεια που εγκρίνεται 
με την παρούσα απόφαση: 114,66 τ.μ. εκ των οποίων τα 0 
τ.μ. ισογείου και 114,66τ.μ. ορόφων. 

Άρθρο 2 

Εγκρίνεται η χορήγηση τίτλου δικαιώματος μεταφοράς 
συντελεστή δόμησης από το βαρυνόμενο ακίνητο του άρ¬ 
θρου 1 στο όνομα της δικαιούμενης τη Μ.Σ.Δ., ήτοι: 

Ιλεάνας - Σελίνας Φιλίπ του Κωνσταντίνου - Ωρέλ και της 
Ευφημίας ή Εφημίαςγια δομήσιμη επιφάνεια 114,60τ.μ., 
έκτων οποίων 0τ.μ. ισογείου και 114,60τ.μ. ορόφων. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2005 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

